Document ID: 31996R2376

KOMISSION ASETUS (EY) N:o 2376/96,
annettu 13 päivänä joulukuuta 1996,
asetuksesta (ETY) N:o 920/89 poikkeamisesta yhden lisävuoden ajan Suomessa ja Ruotsissa tuotettujen turpeeseen varastoitujen porkkanoiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan 1 kohdan,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 12 artiklan 1 kohdan toisen alakohdan,
sekä katsoo, että
porkkanoiden, sitrushedelmien ja syötäviksi tarkoitettujen omenoiden ja päärynöiden laatuvaatimuksista sekä asetuksen N:o 58 muuttamisesta 10 päivänä huhtikuuta 1989 annetussa komission asetuksessa (ETY) N:o 920/89 (3), sellaisena kuin se on viimeksi muutettuna asetuksella (ETY) N:o 1017/96 (4), vahvistetaan porkkanoiden kauppakunnostusta koskevat määräykset,
asetuksesta (ETY) N:o 920/89 poikkeamisesta kahden vuoden ajan Ruotsissa tuotettujen porkkanoiden osalta 15 päivänä joulukuuta 1994 annetussa komission asetuksessa (EY) N:o 3064/94 (5), sellaisena kuin se on muutettuna asetuksella (EY) N:o 298/96 (6) sallitaan Ruotsissa tuotettujen turpeeseen varastoitujen porkkanoiden pitäminen kaupan Ruotsin markkinoilla ja kyseisten tuotteiden vienti kolmansiin maihin; turpeeseen varastoitujen ruotsalaisten porkkanoiden kauppakunnostukselle myönnetty siirtymäaika päättyy 31 päivänä joulukuuta 1996,
tuoreiden hedelmien ja vihannesten yhteisistä laatuvaatimuksista väliaikaisesti poikkeamista koskevista edellytyksistä itävaltalaisten ja suomalaisten tuotteiden osalta 15 päivänä joulukuuta 1994 annetussa komission asetuksessa (EY) N:o 3063/94 (7) vapautetaan Suomessa tuotetut tuoreet hedelmät ja vihannekset yhteisten laatuvaatimusten noudattamisesta silloin, kun niitä pidetään kaupan maan kansallisilla markkinoilla; tämä poikkeus päättyy Suomen osalta 31 päivänä joulukuuta 1996,
ennen yhteisen markkinajärjestelyn uudistuksen soveltamista tuoreiden hedelmien ja vihannesten alalla olisi siirtymäkauden toimenpiteenä jatkettava yhdellä vuodella Ruotsissa tuotettujen turpeeseen varastoitujen porkkanoiden pitämistä kaupan koskevia asetuksen (EY) N:o 3064/94 säännöksiä ja ulotettava ne koskemaan myös vastaavia suomalaisia tuotteita, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Suomessa ja Ruotsissa tuotettuja turpeeseen varastoituja porkkanoita voidaan pitää kaupan Suomen ja Ruotsin markkinoilla ja viedä kolmansiin maihin.
2 artikla
Tämä asetus tulee voimaan 1 päivänä tammikuuta 1997.
Sitä sovelletaan 31 päivään joulukuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1996.

Labels: 3
7
18
17